Ֆաուզի Ղուլամ

**Ֆաուզի Ղուլամ** (, ), ալժիրցի պրոֆեսիոնալ ֆուտբոլիստ։ Ներկայումս հանդես է գալիս Նապոլիի և Ալժիրի ազգային հավաքականի կազմում։ Խաղում է ձախ պաշտպանի դիրքում։

## Ակումբային կարիերա
### Սենտ Էտիեն
Ղուլամը Սենտ Էտիենի ակադեմիայի սան է։ Իր պրոֆեսիոնալ դեբյուտը նշեց 2010 թվականի սեպտեմբերի 22-ին՝ Ֆրանսիայի լիգայի գավաթի Նիսի դեմ խաղում։ Իր առաջին հանդիպումը Լիգա 1-ում անցկացրեց 2010 թվականի դեկտեմբերի 1-ին՝ Վալենսյենի դեմ խաղում։ 2010-11 մրցաշրջանի վերջում նա դարձավ թիմի հիմնական կազմի խաղացող՝ անցկացնելով 12 հանդիպում առաջնությունում։ Իր առաջին պրոֆեսիոնալ գոլը խփեց 2013 թվականի սեպտեմբերի 24-ին՝ Օլիմպիկ Մարսելի դեմ խաղում։ Սենտ Էտիենի կազմում Ղուլամը անցկացրեց 97 հանդիպում՝ դառնալով 1 գոլի և 8 գոլային փոխանցման հեղինակ։

### Նապոլի
2014 թվականի ձմռանը Ղուլամը տեղափոխվեց Նապոլի։ Իր դեբյուտը Իտալիայի առաջնությունում նշեց 2014 թվականի փետրվարի 2-ին՝ Ատալանտայի դեմ խաղում։ Շուտով ալժիրցին դարձավ Նապոլիի հիմնական կազմի խաղացող՝ օգնելով թիմին 2013-14 մրցաշրջանում հաղթել Իտալիայի գավաթը, երրորդ տեղը գրավել Սերիա A-ում։ Եվրոպական առաջնություններում իր առաջին հանդիպումը անցկացրեց 2014 թվականի փետրվարի 27-ին՝ Եվրոպայի լիգայի Սուոնսի Սիթիի դեմ խաղում։ 2014 թվականին նա ակումբի հետ հաղթեց Իտալիայի սուպերգավաթը՝ 2014 թվականի դեկտեմբերի 22-ին հետխաղյա 11-մետրանոց հարվածաշարում պարտության մատնելով Յուվենտուսին։ 2014-15 մրցաշրջանում Ղուլամը ընդգրկվեց Եվրոպայի Լիգայի խորհրդանշական հավաքականում։

Իր առաջին գոլը Նապոլիի կազմում Ղուլամը խփեց 2017 թվականի օգոստոսի 19-ին՝ Հելլաս Վերոնայի դեմ խաղում։ 2017 թվականի նոյեմբերի 2-ին ալժիրցին ստացավ ծանր վնասվածք՝ բաց թողելով մրցաշրջանի շարունակությունը։ 2017 թվականի դեկտեմբերի 5-ին նա երկարաձգեց իր պայմանագիրը ակումբի հետ մինչև 2022 թվականը։ 2017 թվականին Ղուլամը ճանաչվեց տարվա լավագույն ալժիրցի ֆուտբոլիստը։

## Միջազգային կարիերա
Ղուլամը ծնվել է Ֆրանսիայում ալժիրցի ծնողներից։ 2012 թվականին նա խաղադաշտ դուրս եկավ Ֆրանսիայի մինչև 21 տարեկանների հավաքականի կազմում՝ իր առաջին հանդիպումը անցկացնելով փետրվարի 28-ին՝ Իտալիայի դեմ խաղում։

2012 թվականի նոյեմբերի 23-ին Ղուլամը հայտարարեց, որ նա կներկայացնի Ալժիրի ազգային հավաքականը 2013 թվականի Աֆրիկայի ազգերի գավաթում։ Մի քանի օր անց Ալժիրի ֆուտբոլի ֆեդերացիան հաստատեց այս հայտարարությունը։ Ալժիրի կազմում նա հայտավորվեց այդ գավաթում, սակայն այդպես էլ խաղադաշտ դուրս չեկավ առաջնությունում։ Իր դեբյուտը ազգային հավաքականի կազմում Ղուլամը նշեց 2013 թվականի մարտի 26-ին՝ Բենինի դեմ խաղում։

Ալժիրի կազմում Ղուլամը մասնակցեց 2014 թվականի աշխարհի առաջնությանը՝ խաղադաշտ դուրս գալով Բելգիայի և Գերմանիայի դեմ խաղերում, իսկ Ալժիրը դուրս մնաց 1/8 եզրափակչից։ Ղուլամը մասնակցեց նաև 2015 թվականի Աֆրիկայի ազգերի գավաթին՝ հունվարի 19-ին՝ առաջնության առաջին՝ Հարավային Աֆրիկայի դեմ խաղում դառնալով գոլի հեղինակ։

2015 թվականի նոյեմբերի 17-ին՝ Տանզանիայի դեմ խաղում Ղուլամը դարձավ 2 գոլի և 1 գոլային փոխանցման հեղինակ՝ օգնելով իր թիմին հաղթել 7-0 հաշվով։ Նա նաև մասնակցեց 2017 թվականի Աֆրիկայի ազգերի գավաթին՝ խաղադաշտ դուրս գալով Ալժիրի բոլոր 3 խաղերում։

## Կարիերայի վիճակագրություն
### Ակումբային վիճակագրություն
*2018 թվականի ապրիլի 11-ի դրությամբ*

### Միջազգային վիճակագրություն
*2018 թվականի ապրիլի 11-ի դրությամբ*

### Միջազգային գոլեր

## Նվաճումներ
### Ակումբային

; Սենտ Էտիեն

* Ֆրանսիայի լիգայի գավաթ (1)․ 2013

; Նապոլի

* Իտալիայի գավաթ (1)․ 2013–14
* Իտալիայի սուպերգավաթ (1)․ 2014

### Անհատական
* ՈՒԵՖԱ Եվրոպայի Լիգայի տարվա խորհրդանշական հավաքական․ 2014–15
* Ալժիրի տարվա լավագույն ֆուտբոլիստ․ 2017

## Ծանոթագրություններ

## Արտաքին հղումներ
* Ղուլամի պաշտոնական Տվիտերի էջը
* Ղուլամի պաշտոնական Ինստագրամի էջը
* Ղուլամը transfermarkt-ում
* Ղուլամը soccerbase.com-ում
* Ղուլամը WhoScored.com կայքում
* Ղուլամը Նապոլիի պաշտոնական կայքում 
* Ղուլամը ՈՒԵՖԱ-ի պաշտոնական կայքում
* Ղուլամը ՖԻՖԱ-ի պաշտոնական կայքում 

Կատեգորիա:Ալժիրի հավաքականի ֆուտբոլիստներ
Կատեգորիա:Ալժիրցի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Նապոլիի ֆուտբոլիստներ
Կատեգորիա:Սենտ Էտիենի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Ֆրանսիացի ֆուտբոլիստներ
Կատեգորիա:Անժեի ֆուտբոլիստներ